Τα surface είναι και αυτά σκληρά τεχνητά που το σχήμα τους ποικίλει αλλά σε γενικές γραμμές θα μπορούσαμε να πούμε ότι είναι ένα minnow χωρίς γλώσσα. Ιδιαίτερο δόλωμα που για να ενεργοποιηθεί η πλεύση του, είναι απαραίτητο να κάνουμε τινάγματα (twiching) με το καλάμι ώστε να αρχίσει να λικνίζεται δεξιά και αριστερά στην επιφάνεια σαν ψάρι κυνηγημένο που προσπαθεί να ξεφύγει από τον θηρευτή του. Η κίνηση αυτή ονομάζεται “side to side” και χαρακτηρίζει αυτού του τύπου τα τεχνητά. Θεωρείται, κατά κάποιο τρόπο, ανταγωνιστής των popper για αυτό θα το συναντήσουμε στα ίδια μεγέθη δηλαδή από... XXX Large έως Χ Small!\nΣΕ ΔΥΣΚΟΛΕΣ ΚΑΙΡΙΚΕΣ ΣΥΝΘΗΚΕΣ : Η πρώτη περίπτωση είναι όταν ψαρεύουμε σε δύσκολες καιρικές συνθήκες όπου το κύμα και ο αέρας περιορίζει το μέγεθος των τεχνητών που μπορούμε να χρησιμοποιήσουμε. Σε αυτές τις συνθήκες μόνο βαριά και αεροδυναμικά τεχνητά μπορούν να φτάσουν σε μια αξιοπρεπή απόσταση. Και αυτά αν ρίξουμε ανάμεσα από τις ριπές του αέρα...\nΕπίσης, το ύψος του κύματος δεν μας επιτρέπει να έχουμε συνέχεια επαφή με το τεχνητό με αποτέλεσμα τα surface να είναι σχεδόν αδύνατο να κάνουν πλεύση side to side. Παρόλα αυτά, θα εκπλαγείτε με την αποδοτικότητα τους αρκεί να καταφέρετε να έχετε μια στοιχειώδη επαφή με το τεχνητό και να αφήσετε το... κύμα να κάνει τα υπόλοιπα!\nΣΕ ΕΚΒΟΛΕΣ & ΡΕΥΜΑΤΑ : Μια άλλη συνθήκη είναι τα ρεύματα. Αν θέλουμε να ψαρέψουμε με topwater τεχνητά σε μέρη με ισχυρά ρεύματα όπως εκβολές ποταμών ή δίαυλοι τότε θα 'ρθούμε αντιμέτωποι με το φαινόμενο, το τεχνητό μας να παρασύρεται και να μην μπορεί να κάνει σωστή πλεύση.\nΒέβαια δε κάνανε το ίδιο για τα surface των δέκα εκατοστών με σχήμα κέφαλου... Αυτός είναι ένας γενικός κανόνας και σίγουρα όπως όλοι οι κανόνες υπάρχουν και εξαιρέσεις του.\nΌταν τίποτα δεν δουλεύει...\nΣε ορισμένα μέρη όπου ψαρεύαμε για πολλά χρόνια τα μεγάλα λαβράκια με popper και surface, η απόδοση τους έπεσε κατακόρυφα και αντί να τα δελεάζουν... τα διώχνανε! Στην αρχή αλλάξαμε τα popper και τα surface που είχαμε με ίδιου τύπου τεχνητά αλλά με την διαφορά ότι δεν είχαν εσωτερικά μπίλιες που κροτάλιζαν δηλαδή ήταν αθόρυβα. Τα αποτελέσματα ήταν εκπληκτικά και αποφασίσαμε να πάμε ένα βήμα παραπέρα.


Νικητής ο Σπαρτιατικός στο λακωνικό ντέρμπι! · Apela.gr · Το site της Λακωνίας, Σπάρτη, Μυστράς, Μονεμβάσια, Ελαφόνησο\nΝικητής ο Σπαρτιατικός στο λακωνικό ντέρμπι!\nΤη νίκη με 62-54 πήρε ο Σπαρτιατικός Γ.Σ. απέναντι στον Λακωνικό, στο παιχνίδι που διεξήχθη τη Δευτέρα 6 Νοεμβρίου στο Κλειστό Γυμναστήριο Σπάρτης, στο πλαίσιο της 3ης αγωνιστικής του πρωταθλήματος της Α Κατηγορίας Ανδρών ΕΚΑΣΚΕΝΟΠ.\nΣτο λακωνικό ντέρμπι, το πάθος και των δύο ομάδων για τη νίκη ήταν εμφανές και το πρώτο ημίχρονο έκλεισε με τον Λακωνικό να προηγείται με 25-29. Στο δεύτερο μισό του αγώνα, ο Σπαρτιατικός αντέδρασε και δείχνοντας καλύτερο πρόσωπο, κατάφερε να πάρει το ροζ φύλλο αγώνα.\nΔεκάλεπτα: 12-17, 25-29, 46-41, 62-54\nΣπαρτιατικός ΓΣ (Βερβαινιώτης): Κόρο 3, Δρίτσας, Γούναρης 16 (3), Μεντής, Τσιλιμίγκρας 4, Κουκλάκης, Κιουρτζόγλου 7, Καραγιάννης 13, Κατσούλης, Δορλής 13 (2), Γκλέκας 6, Διαμαντάκος.\nΛακωνικός (Σκιαδάς): Θεοδωροπουλος, Κωνσταντίνου 8, Μπουραζανης, Προφυρης 1, Σφυρής 7 (1), Κατσαρης 9 (1), Ξανθακος 3,Μπαχα 2, Αγγουρας 8, Λεφακινης 2, Κανελλόπουλος 6, Κοκκολης 8 (2)


Φυσικό συμπλήρωμα απώλειας βάρους dr oz\nΧάπια διατροφής με sibutramine για πώληση - Συνδυάζοντας τα τρόφιμα για να χάσετε βάρος γρήγορα\nΟι άνθρωποι που ασχολούνται με την υπερβολική θέμα του βάρους και επειδή σήμερα είναι η μέρα για γρήγορο φαγητό, αλλά και άλλα είδη των τροφίμων που προκαλεί το βάρος να αυξήσει συνήθως τρώγονται από τους ανθρώπους. Cordyceps χάπια που πωλούνται σε όλο τον κόσμο για τους ανοσο- ωθώντας ιδιότητες και να αυξήσει την αντοχή.\nΧρήσεις Οφέλη Anti- Tumor Kidney Should You Buy? Μετά από αυτό το είδος υγιεινής διατροφής Αν και έχει ακόμη μεγαλύτερη σημασία όταν ψάχνετε για Winstrol χάπια για την πώληση.\nΜείωση της κατανάλωσης θερμίδων με την κατανάλωση λίγο φαγητό. Με την πώληση στο έδαφος της Ρωσίας επέτρεψε την βιολογικά ενεργό συμπλήρωμα διατροφής " Λήδα" η οποία περιελάμβανε - η L- καρνιτίνη L- καρνιτίνη - δίνει την ενέργεια του σώματος Plantaginaceae.\nΑγοράστε HGH χάπια. Αυτό σας βοηθά να χάσετε σημαντικό ποσό του βάρους δίνοντάς σας μια πρόωρη αίσθηση ικανοποίησης ώστε να τρώτε λιγότερο φαγητό. Χάπια διατροφής με sibutramine για πώληση. Reductil χάπια διατροφής λειτουργούν ως φάρμακο κατασταλτικό της όρεξης.\nΣχόλια από χάπια HGH προς πώληση για bodybuilding. Intro What Cordyceps Pills Are Made of? Σύγκριση της HGH συμπληρώματα vs ενέσεις - αποτελέσματα ανεπιθύμητες ενέργειες οφέλη & πώς να πάρει.\nΈχει πολλές αντικείμενα γραμμένο σε Χάπια αδυνατίσματος όπως Xenical Reductil Sibutramine και θεραπεία για την παχυσαρκία. Αγοράζοντας τα χάπια διατροφής Garcinia Extra για την πώληση σε απευθείας σύνδεση στον Πειραιά ΕλλάδαJagarda AndreasJagarda has spent 17 years in Digital Health physician CME, including digital advertising, point- of- care, population health management hospital patient education programs. Οι Reductil χάπια διατροφής θεωρείται ότι είναι ένα ασφαλές μέσο για την απώλεια βάρους. Αγοράζοντας τα χάπια διατροφής Garcinia Extra για την πώληση σε απευθείας σύνδεση στον Πειραιά ΕλλάδαJagarda AndreasJagarda has spent 17 years in Digital Health including digital advertising, population health management, physician CME, point- of- care hospital patient education programs.\nΠώληση χάπια Απώλειας βάρους


Εκείνα που ξέχασε να σου πει ο γυναικολόγος | μαμα & παιδι , γονιμοτητα | womenonly.gr\nΜην κρατάς μυστικό, ρώτα το γιατρό!\nΠοιά είναι τα πράγματα που μπορεί να ξεχάσει να σου αναφέρει ο γυναικολόγος αλλά έχουν μεγάλη σημασία και αξία για την γυναικολογική σου υγεία;\nΗ επίσκεψη στο γυναικολόγο αποτελεί μεγάλο άγχος για κάθε γυναίκα. Είναι ο/ η γιατρός που θα σε δει γυμνή σε όλο σου το μεγαλείο, γεγονός που από μόνο του σε αγχώνει. Έτσι, αντί να κάνεις τις ερωτήσεις που θέλεις, καταλήγεις σιωπηλή και δεν μαθαίνεις όσα πρέπει. Ποιά είναι τα πράγματα που μπορεί να ξεχάσει να σου αναφέρει ο γυναικολόγος αλλά έχουν μεγάλη σημασία και αξία για την γυναικολογική σου υγεία;\nΟύρησε πριν το σεξ:\nΌσο σημαντικό είναι το να ουρήσεις μετά το σεξ, εξίσου σημαντική είναι και η επίσκεψή σου στην τουαλέτα πριν την σεξουαλική πράξη. Όσο πιο γεμάτη είναι η κύστη σου, τόσο αυξάνονται και πληθύνονται τα βακτήρια στην περιοχή. Έτσι και το σεξ δεν ευχαριστιέσαι και κινδυνεύεις να βρεθείς μια ωραιότατη ουρολοίμωξη στο τσεπάκι!\nΠλύνε τα χέρια σου όσο πιο συχνά μπορείς:\nΤο συχνό πλύσιμο των χεριών ειδικά στην περίοδο της εγκυμοσύνης κρίνεται απαραίτητο για ν' αποφύγεις την επαφή με ιούς όπως ο Κυτταρομελαοϊός (CMV) που υπάρχει στα σωματικά υγρά και τα ούρα. Αν ο ιός δραστηριοποιηθεί, η έγκυος μπορεί να τον μεταδώσει στο έμβρυο μέσω του πλακούντα. Το μωρό που θα γεννηθεί μπορεί να υποφέρει από κινητικά προβλήματα, απώλεια όρασης και κώφωση αλλά και να φτάσει ακόμα και στο θάνατο. Οι αριθμοί δείχνουν τη σοβαρότητα του θέματος. Ένα στα 150 παιδιά γεννιούνται με CMV ενώ 66% των γυναικών δεν γνωρίζουν καν την ύπαρξη του ιού. Πλύνε τα χέρια σου όσο πιο συχνά μπορείς ενώ μην ξεχνάς πως ο Ιούνιος είναι ο μήνας πρόληψης για τον Κυτταρομελαοϊό.\nΑπόφυγε το ταμπόν πριν πέσεις για ύπνο:\nΌχι δεν θα σε στείλει στο θάνατο ένα ταμπονάκι πριν τον ύπνο αλλά είναι προτιμότερο να βάλεις σερβιετάκι πριν την κατάκλιση. Κι αυτό γιατί όσο περισσότερες ώρες παραμένει το ταμπόν στο σώμα σου, τόσο αυξάνεται ο κίνδυνος μολύνσεων. Στο αίμα τρέφονται πολλά βακτήρια οπότε όσο περισσότερο μένεις με το ίδιο ταμπόν, τόσο κινδυνεύεις ν' αναπτύξεις κάποια μόλυνση. Ειδικά όσο κοιμάσαι (πάνω από 5-6 ώρες) η ζημιά γίνεται μεγαλύτερη. Προτίμησε το ταμπόν για ελαφριά ροή αίματος και μόνο εφόσον έχεις τη δυνατότητα να το αλλάζεις κάθε 2 με 3 ώρες.\nΤα παραπανίσια κιλά φέρνουν ακράτεια:\nΗ πίεση που ασκούν στην ουροδόχο κύστη τα παραπανίσια κιλά μπορεί να φέρει μια μικρή ακράτεια κάθε φορά που θέλεις να φτερνιστείς, να γελάσεις ή να γυμναστείς. Όσο πιο δυνατοί είναι οι πυελικοί μύες, τόσο πιο εύκολα θ' αποφύγεις την μερική ακράτεια.\nΠες ναι στα βαμβακερά εσώρουχα όσο γυμνάζεσαι:\nΠροτίμησε τα βαμβακερά και όχι συνθετικά εσώρουχα, ειδικά την ώρα που γυμνάζεσαι. Τα ιδρωμένα συνθετικά κυλοτάκια γίνονται εστία ανάπτυξης βακτηρίων. Μόνο τα βαμβακερά εσώρουχα έχουν την ικανότητα ν' απορροφούν την υγρασία ευκολότερα μειώνοντας την ευκολία ανάπτυξης μικροβίων.\nΣτρινγκ λέω και κλαίω:\nΜπορεί τα στρινγκ εσώρουχα και μαγιό να είναι στη μόδα αλλά είναι και πολύ επικίνδυνα για την πρόκληση μολύνσεων και ερεθισμών στην ευαίσθητη περιοχή. Τα στριγκάκια σπάνια εφαρμόζουν σωστά με αποτέλεσμα να υπάρχει τριβή της μικρής σου περιοχή με τα ρούχα και να προκαλούνται ερεθισμοί λοιμώξεις ακόμα και φλεγμονές. Φρόντισε το στρινγκ εσώρουχο που θα φορέσεις να είναι βαμβακερό και να εφαρμόζει σωστά. Όσο για τα κοφτά στρινγκ και μπραζίλιαν μαγιό, φόρεσέ τα με σύνεση, φρόντιζε να τα αλλάζεις αμέσως μετά το μπάνιο και μην κάθεσαι στην άμμο με αυτά γιατί οι μύκητες καραδοκούν.


23-10-2020 • 11:49πμ\nΚι εκεί που νομίζαμε ότι δεν υπήρχε μεγαλύτερο ψέμα από το «δεν είναι αυτό που νομίζεις», ανακαλύφθηκε πολύ μεγαλύτερο!\nΕνώ νομίζαμε ότι -έτσι που είμαστε στριμωγμένοι σαν τις σαρδέλες στα τρένα και βήχουν στο σβέρκο μας- κινδυνεύουμε από κορονοϊό, μας διέψευσε ο Πέτσας (ευρύτερα γνωστός από την ιδιότητά του ως κυβερνητικός εκπρόσωπος).\nΕχθές στην ενημέρωση των πολιτικών συντακτών και των ανταποκριτών ξένου Tύπου είπε: «Τις ώρες αιχμής κάναμε στοχευμένα τεστ σε μεγάλους σταθμούς, όπως για παράδειγμα στο Σύνταγμα ή το Θησείο. Διαπιστώθηκε, για παράδειγμα, από τη δειγματοληψία που έγινε την προηγούμενη Τρίτη ότι είχαμε 3.046 τεστ ανίχνευσης στο Σύνταγμα και μόλις 29 από αυτά ήταν θετικά. Δηλαδή, το ποσοστό θετικότητας ήταν κάτω από τη μονάδα, όταν στη χώρα είναι πάνω από 3. Δηλαδή, είναι υποτριπλάσιο το ποσοστό θετικότητας στα μέσα μεταφοράς, όπως έδειξε αυτή η τυχαία δειγματοληψία. Πράγμα που δείχνει ότι δεν είναι εκεί τόσο μεγάλη η εστία μετάδοσης όσο είναι αλλού». Το σκεπτικό Πέτσα, πέρα από τη σχεδόν σίγουρη υποψηφιότητα για το βραβείο Νόμπελ Μπαλαφάρας, του εξασφαλίζει το περίβλεπτο έπαθλο της Χρυσής Ανακόντας* για το έτος 2020.\nΑν το καλοσκεφτείς, είναι βουνό το δίκιο του. Βουνό πανύψηλο σαν το ελληνικό χρέος. Ενα Εβερεστ ευήθειας. Φανταστείτε μόνο τη σκηνή, σάς περικαλούμε: Συνεργεία αεικίνητων και ακοίμητων φρουρών της υγείας τσεκάρουν επιβάτες στον σταθμό του Συντάγματος ή στο Θησείο. Εκεί πετυχαίνουν πολύ λιγότερα κρούσματα απ’ όσα πετυχαίνουν στο Θησείο, όπου οι ανεύθυνοι πιτσιρικάδες ξεφαντώνουν. Συνοπτικά, δηλαδή, ισχύει το εξής: σε τσεκάρουν μόλις βγαίνεις από το βαγόνι και είναι σίγουροι ατάκα κι επί τόπου ότι δεν κόλλησες (παρόλο που μερικοί αλαφροΐσκιωτοι επιστήμονες λένε ότι ο ιός έχει μέσο χρόνο επώασης από 5-6 ημέρες έως και 14). Από την άλλη, σε τσεκάρουν, αν είσαι νεαρός, στο Θησείο, όπου μόλις τέλειωσες το πάρτι και διαπιστώνουν ότι ήδη κόλλησες.\nΓι’ αυτό, βρε, δεν έχουν βάλει ακόμα περισσότερα λεωφορεία και βαγόνια τρένων και δεν έχουν προσλάβει οδηγούς και τεχνίτες στα ΜΜΜ. Διότι στα μέσα μαζικής μεταφοράς δεν κολλάει!\n*Τελικά η κυβέρνηση δεν ασχολείται με αυτό που λέμε «φιδεμπόριο» (ψευδολογία, δηλαδή). Πουλάει ανακόντες!


Πρωταγωνιστής από το Κάτω Παρτάλι αποκαλύπτει για τις οικονομικές οφειλές «Αποφασίσαμε να κινηθούμε νομικά» | Gpop.gr\nΠρωταγωνιστής από το Κάτω Παρτάλι αποκαλύπτει για τις οικονομικές οφειλές «Αποφασίσαμε να κινηθούμε νομικά»\nΗ δημοφιλής σειρά του Mega φαίνεται πως δεν θα ξεκινήσει το επόμενο διάστημα παρά τη μεγάλη αναμονή του κοινού.\nΟ λόγος όπως έχει γίνει σαφές από τις τελευταίες δηλώσεις των πρωταγωνιστών είναι τα οφειλόμενα στο κάστ, αλλά και τους τεχνικούς. Ένας εξ αυτών ανέφερε σχετικά: «Εξαιτίας του ότι δεν έχουμε πληρωθεί, δεν συνεχίζεται και η σειρά γιατί είχε συμφωνηθεί να συνεχίσει. Οι ηθοποιοί και όχι μόνο οι ηθοποιοί αλλά και οι τεχνικοί αρνούνται να συνεχίσουν, διότι δεν έχουν πληρωθεί. Τώρα, αν είναι υπεύθυνη η παραγωγή ή αν είναι υπεύθυνο το κανάλι γιατί μας παίζουν από τον Άννα στον Καϊάφα κανείς δεν μπορεί να ξέρει και οπωσδήποτε τις επόμενες μέρες θα αντιμετωπιστεί πιο σοβαρά».\nΣε αυτή την εξομολόγηση προχώρησε ο Τάσος Χαλκιάς! Ο ηθοποιός μάλιστα εξήγησε πως πιθανώς να κινηθούν νομικά σχετικά με τα χρήματα που δεν έχουν πάρει ακόμη. «Είναι τουλάχιστον απάνθρωπο να εργάζεσαι για δύο χρόνια και να μένεις απλήρωτος έπειτα από μια δουλειά ιδιαίτερα κοπιαστική, όπου πολλοί από μας δουλεύαμε στο κρύο, πηγαίναμε με πυρετούς. Δεν μπορούμε να το αφήσουμε έτσι, γι’ αυτό αποφασίσαμε να κινηθούμε και νομικά. Είναι ζήτημα των επόμενων ημερών για να γίνουν αυτές οι συμφωνίες και να προχωρήσουν οι δικηγόροι», τόνισε στη συνέντευξη του στην εφημερίδα Spirto και την Κωνσταντίνα Μπιτζήλου\nΜαριάννα Τουμασάτου: Οι δηλώσεις για το «μαύρο» στα κανάλια\nΕπιστρέφει το Ρετιρέ;\nPrevious Post: Ξέσπασε η Μαρία Σολωμού για τις φήμες περί πλαστικής στο στήθος «Δεν ντρέπονται;»\nNext Post: Η επίθεση του Νίκου Μουτσινά στην Μαρία Ηλιάκη «Ο χαρακτήρας της με ενοχλεί»


Πληροφορίες | OlataNea\nolatanea 23:15 27 Απρ, 2014 Πληροφορίες2016-09-13T01:29:59+03:00\nΟ ιστότοπος Olatanea.gr είναι μια μηχανή αναζήτησης, ταξινόμησης και συνάθροισης ειδήσεων (News Aggregator), που χρησιμοποιεί την τεχνολογία RSS (Really Simple Syndication / Πολύ Απλή Διανομή). Οι φωτογραφίες, τίτλοι ειδήσεων και μέρος του περιεχομένου της είδησης προβάλλονται αυτόματα, όπως αυτά παρέχονται από την πηγή και δεν εκφράζουν τη γνώμη της σελίδας Olatanea.gr. Για το περιεχόμενο των σχολίων που αναρτώνται η ομάδα διαχείρισης δε φέρει καμία απολύτως ευθύνη, αποκλειστική ευθύνη φέρουν οι συντάκτες των σχολίων, των οποίων η διεύθυνση IP καταγράφεται αυτόματα από την πλατφόρμα Disqus.\nΑν επιθυμείτε την προσθήκη της ροής RSS της σελίδας σας επικοινωνήστε μαζί μας. Αν για οποιοδήποτε λόγο επιθυμείτε να αφαιρέσουμε τη ροή RSS που παρέχει η ιστοσελίδα σας, επικοινωνήστε μαζί μας. Αν επιθυμείτε τη διαγραφή κάποιου άρθρου επικοινωνήστε μαζί μας.\nΣτην περίπτωση αφαίρεσης κάποιου άρθρου, τα αποτελέσματα αναζήτησης της ιστοσελίδας που παρέχονται από την Google ενδέχεται να εξακολουθούν να εμφανίζουν το άρθρο για κάποιο χρονικό διάστημα. Αν ακολουθήσετε όμως το σχετικό σύνδεσμο των αποτελεσμάτων αναζήτησης θα οδηγηθείτε σε σελίδα λάθους, που σημαίνει ότι το άρθρο έχει διαγραφεί. Δεν απαιτείται καμία περαιτέρω ενέργεια εκ μέρους σας, η Google θα ενημερώσει αυτόματα το μητρώο των αποτελεσμάτων αναζήτησης μετά από κάποιο χρονικό διάστημα.\nΗ σελίδα Olatanea.gr χρησιμοποιεί τις υπηρεσίες Google Analytics, Google AdSense και Google Custom Search για την εξαγωγή στατιστικών στοιχειών, την παροχή διαφημιστικού περιεχομένου, καθώς την παροχή των αποτελεσμάτων αναζήτησης της σελίδας. Οι συγκεκριμένες υπηρεσίες τοποθετούν αρχεία κειμένου (cookies) στους υπολογιστές των επισκεπτών.\nΧρήση της παρούσας ιστοσελίδας συνεπάγεται αποδοχή της προαναφερθείσας πολιτικής cookies. Αν διαφωνείτε με τη συγκεκριμένη πολιτική, οφείλετε να σταματήσετε την περαιτέρω χρήση του ιστότοπου και συνίσταται η διαγραφή των cookies από το το ιστορικό του προγράμματος πλοήγησης που χρησιμοποιήσατε για την πρόσβαση στην παρούσα ιστοσελίδα.\nΗ σελίδα Olatanea.gr δε φέρει σε καμιά περίπτωση ευθύνη για αποζημίωση ή και επανόρθωση της οποιασδήποτε απώλειας και ζημίας που ενδέχεται να προκύψει άμεσα ή έμμεσα από την χρήση του παρόντος ιστότοπου, καθώς επίσης και εξαιτίας προβλημάτων λογισμικού ή άλλου είδους πληροφοριακού συστήματος. Επιπλέον, δε φέρει σε καμία περίπτωση ευθύνη για το περιέχομενο των διαφημίσεων που παρέχονται από τη Google, ούτε για οποιασδήποτε απώλεια ή ζημία που ενδέχεται να προκύψει άμεσα ή έμμεσα από την προβολή τους.\nΤο περιεχόμενο του παρόντος ιστότοπου και των πληροφοριών που περιέχονται σε αυτόν είναι δυνατό να μεταβληθούν, τροποποιηθούν ή συμπληρωθούν ανά πάσα στιγμή, χωρίς να απαιτείται προηγούμενη σχετική ανακοίνωση.\nΟ ιστότοπος Olatanea.gr δεν ευθύνεται για το περιεχόμενο και τις υπηρεσίες των άλλων ιστοσελίδων στις οποίες παραπέμπει μέσω συνδέσμων, ούτε εγγυάται τη διαθεσιμότητά τους.\nBatman: Το νέο τεύχος του κόμικ μόλις επιβεβαίωσε ότι ο Μπρους Γουέιν είναι bisexual, λένε οι φανς\n2:35 22 Μάι, 2022\nΠύργος: Κορυφώνεται η αγωνία για τον Θύμιο -«Τον είδαν στον ΗΣΑΠ Πειραιά», είπε ο πρόεδρος του Silver Alert\n2:28 22 Μάι, 2022


Την απαράδεκτη κατάσταση που επικρατεί στη Α΄βάθμια και Β'βάθμια φροντίδα υγείας των νησιών του Νομού Κυκλάδων, μετά και τον πρόσφατο τραγικό θάνατο μιας γυναίκας στη Φολέγανδρο, αναδεικνύει ο βουλευτής Αττικής και Γραμματέας Κοινοβουλευτικού Έργου με το Ποτάμι, Γιώργος Μαυρωτάς, με ερώτησή του προς τον Υπουργό Υγείας, κ. Ανδρέα Ξανθό.\n1. Ποιες είναι οι άμεσες ανάγκες σε υλικοτεχνικές υποδομές και οι ελλείψεις που παρουσιάζονται στη λειτουργία τμημάτων και κλινικών τόσο των Νοσοκομείων όσο και των Περιφερειακών Ιατρείων των νησιών των Κυκλάδων; Πότε λάβατε γνώση των εν λόγω αναγκών και ελλείψεων και σε ποιες ενέργειες έχετε προβεί για την κάλυψή τους;\n2. Ποια είναι τα κενά σε ιατρικό, νοσηλευτικό και παραϊατρικό προσωπικό στα Νοσοκομεία-Κέντρα Υγείας και τα Περιφερειακά Ιατρεία των Κυκλάδων; Με ποιους τρόπους σκοπεύετε να τα καλύψετε ειδικότερα κατά τη διάρκεια της τρέχουσας τουριστικής περιόδου;\n3. Στο πλαίσιο επαρκούς αντιμετώπισης επειγόντων και σοβαρών περιστατικών που προκύπτουν στις Κυκλάδες, πόσες διακομιδές (με πλωτά και εναέρια μέσα), έχουν πραγματοποιηθεί από τις 26 Οκτωβρίου 2016 έως και σήμερα, μετά και τη λειτουργία της Βάσης Αεροδιακομιδών του Εθνικού Κέντρου Άμεσης Βοήθειας (Ε.Κ.Α.Β.), στη Σύρο, τόσο προς το Γενικό Νοσοκομείο Σύρου όσο και προς τα νοσοκομεία της ηπειρωτικής Ελλάδας;\n4. Με ποιον τρόπο έχει ενισχυθεί το Γενικό Νοσοκομείο Σύρου «Βαρδάκειο και Πρώιο», προκειμένου να δέχεται τους ασθενείς από τα υπόλοιπα νησιά μετά και τη λειτουργία της πτητικής βάσης του Ε.Κ.Α.Β. στην Σύρο;\n5. Ποιος ο σχεδιασμός και ο χρονοπρογραμματισμός του Υπουργείου σχετικά με τη μόνιμη στελέχωση των Νοσοκομείων- Κέντρων Υγείας και Περιφερειακών Ιατρείων των Κυκλάδων αλλά και γενικότερα της νησιωτικής Ελλάδας; Έχετε μελετήσει κάποιο βελτιωμένο σύστημα κινήτρων για νέους ιατρούς προκειμένου να διευκολυνθούν οι συνθήκες προσέλκυσης και υπηρέτησής τους σε απομακρυσμένες/παραμεθόριες περιοχές; Και αν ναι ποιο θα είναι το πλαίσιο αυτό και πότε θα τεθεί σε εφαρμογή;\nΕπόμενο Παιδιά ενός κατώτερου θεού οι μακροχρόνια άνεργοι


Πελάτης το 1995-1997 λειτουργούσε ατομική επιχείρηση εστίασης. Τα παράτησε, σηκώθηκε, έφυγε και έχει πετάξει όλα τα φορολογικά στοιχεία και βιβλία. Δεν έχει τίποτα κρατήσει. δεν έχει κάνει κλείσιμο.\nΔηλώσεις (δηλαδή μόνο φορολογική δήλωση ε1) άρχισε να κάνει το 2010. Έως τότε τίποτα.\n1. Μπορεί αυτός ο άνθρωπος να κάνει διακοπή;\nΤι απαιτείται; Στη εφορία που πήγε, στο χαρτί που του δόθηκε από όλα τα τμήματα, φάνηκε πως δεν έχει υποβληθεί τίποτα.\n2. Ρωτά πόσο περίπου θα είναι τα πρόστιμα για όλα αυτά;\nΕΝΑΡΞΗ ΚΑΙ ΤΗΡΗΣΗ\nΠελάτης μου θέλει να νοικιάσει ένα σπίτι και να το μετατρέψει σε οίκο φιλοξενίας και φροντίδας ηλικιωμένων. για το συγκεκριμένο απαιτείται υγειονομική άδεια; Στο παρελθόν που είχε πριν το 1994 μου είπε πως δεν απαιτούνταν.\nΔιαδικαστικά πως πρέπει να κινηθεί;\nΘα είναι ατομική επιχείρηση;\nΟι αποδείξεις του θα είναι ΑΠΥ, σωστά;\nΚΡΕΟΠΩΛΕΙΟ – ΠΑΝΤΟΠΩΛΕΙΟ\nΓίνεται πλέον στα έσοδα να μην τα διαχωρίζω σε : τυροκομικά , τρόφιμα , κρέατα , λοιπά κτλ. αλλά να βάζω κατευθείαν λιανικές πωλήσεις εμπορευμάτων 13% και λιανικές πωλήσεις εμπορευμάτων 23%; Αφού πλέον δεν έχουμε ΜΣΣΣ.\nΣε τυχόν έλεγχο υπάρχει περίπτωση προστίμου σε αυτό;\nΑΝΑΜΟΡΦΩΣΗ ΑΝΑΛΟΓΙΑΣ ΤΟΥ ΟΙΚΟΠΕΔΟΥ ΚΤΙΡΙΟΥ ΜΕ ΧΡΗΜΑΤΟΔΟΤΙΚΗ ΜΙΣΘΩΣΗ (LEASING)\nΤι ισχύει τελικά με τον νέο νόμο(Ν.4172/2013 άρθρα 22 & 23) , η αναλογία του οικοπέδου κτιρίου με χρηματοδοτική μίσθωση (LEASING) είναι εκπιπτόμενη ή μη εκπιπτόμενη δαπάνη , θα κάνουμε φορολογική αναμόρφωση ή όχι . Είναι πολύ επείγουσα η απάντησή σας .\nΚΩΔΙΚΟΙ ΤΟΥ Ε1 ΓΙΑ ΤΗΝ ΕΞΑΓΟΡΑ ΑΣΦΑΛΙΣΤΗΡΙΩΝ ΣΥΜΒΟΛΑΙΩΝ ΖΩΗΣ\nΠαρακαλώ να μου υποδείξετε σε ποιον κωδικό του εντύπου Ε1 θα καταχωρήσω το ποσό εξαγοράς ασφαλιστήριου συμβολαίου ζωής και σε ποιον κωδικό το ποσό από την υπεραπόδοση του συμβολαίου.\nΕ1 – ΑΠΟΔΟΧΕΣ ΚΟΙΝΩΦΕΛΩΝ ΠΡΟΓΡΑΜΜΑΤΩΝ ΟΑΕΔ\nΟι αμοιβές που καταβάλλονται από τον ΟΑΕΔ για προγράμματα κοινωφελούς χαρακτήρα, σε ποιον κωδικό του εντύπου Ε1 καταχωρούνται ;\nΤΡΟΠΟΠΟΙΗΣΗ ΔΙΑΤΑΞΕΩΝ ΚΩΔΙΚΑ ΦΟΡΟΛΟΓΙΑΣ ΕΙΣΟΔΗΜΑΤΟΣ (Ν. 4330/2015)\nΜε την ψήφιση του νέου νόμου 4330/16.6.2015 το οποίο περιλαμβάνει τροποποίηση διατάξεων του κώδικα φορολογίας εισοδήματος, ρυθμίζονται ζητήματα φορολόγησης περιστασιακά απασχολούμενων με πολύ χαμηλά ετήσια εισοδήματα, αγροτών και κατοίκων εξωτερικού ομογενών, ώστε να αποφευχθεί η υπερβολική φορολογική επιβάρυνση.\nΦΟΡΟΛΟΓΗΣΗ ΕΙΣΟΔΗΜΑΤΩΝ ΑΠΟ ΑΓΡΟΤΙΚΗ ΔΡΑΣΤΗΡΙΟΤΗΤΑ\nΜε την εγκύκλιο 1116/10.6.2015 δόθηκαν διευκρινίσεις επί των θεμάτων για τη φορολογική αντιμετώπιση των εισοδημάτων από αγροτική δραστηριότητα.\nΑ. Το νέο νομικό πλαίσιο\nΕΚΤΑΚΤΗ ΕΙΔΙΚΗ ΕΙΣΦΟΡΑ ΑΛΛΗΛΕΓΓΥΗΣ ΤΟΥ Ν.4093/2012- ΦΟΡΟΙ – ΤΕΛΗ ΠΟΥ ΔΕΝ ΕΚΠΙΠΤΟΥΝ.\nΣύμφωνα με την ΠΟΛ.1095/29.4.2013 ισχύει πως η έκτακτη ειδική εισφορά αλληλεγγύης του ν.4093/2012, η οποία επιβάλλεται επί του τιμήματος των πωλήσεων ηλεκτρικής ενέργειας στους παραγωγούς ηλεκτρικής ενέργειας από σταθμούς ΑΠΕ και ΣΗΘΥΑ κατά το χρονικό διάστημα από 1.7.2012 έως 30.6.2014, εκπίπτει ισόποσα μέσα σε μια πενταετία από τα ακαθάριστα έσοδα των επιχειρήσεων.


Παραιτήθηκε και ο Σαμαράς - Onsports.gr\nOnsports Team\t06 Σεπτεμβρίου 2011, 17:00\nΠαραιτήθηκε και ο Σαμαράς\nΥστερα από την ανακοίνωση του Γιάννη Βαρδινογιάννη ότι η οικογένειά του αποχωρεί από τον Παναθηναϊκό, ακόμη ένα μέλος της διοίκησης υπέβαλλε την παραίτησή του.\nΟ λόγος για τον Βαγγέλη Σαμαρά, ο οποίος ήταν εντεταλμένος σύμβουλος της ΠΑΕ για το θέμα της κατασκευής του γηπέδου στον Βοτανικό και μέλος του ΔΣ της ΠΑΕ, όπου εκπροσωπούσε την πλευρά του Τζίγγερ. Ο Σαμαράς απέστειλε επιστολή παραίτησης στον πρόεδρο της «πράσινης» ΠΑΕ, Δημήτρη Γόντικα.\nΑναλυτικά η επιστολή παραίτησης του Βαγγέλη Σαμαρά:\n«ΠΡΟΣ Κύριο Δημήτρη Γόντικα\nΠρόεδρο ΠΑΕ ΠΑΝΑΘΗΝΑΙΚΟΣ\nΜαρούσι 6 Σεπτεμβρίου 2011\nΜετά από δέκα χρόνια αδιάλειπτης παρουσίας παραιτούμαι σήμερα από το Δ.Σ της ΠΑΕ Παναθηναϊκός.\nΠαράλληλα με την παραίτησή μου, θεωρώ υποχρέωσή μου να αναφερθώ στο θέμα της κατασκευής του νέου γηπέδου του Παναθηναϊκού το οποίο αποτέλεσε και αποτελεί όνειρο των εκατομμυρίων φίλων του ιστορικού συλλόγου μας. Πρόκειται για μια προσπάθεια καθόλη τη διάρκεια της οποίας, η αγάπη και η στήριξη του κόσμου αποτελούσε κινητήριο δύναμη και μας εμψύχωνε σε όλες τις δύσκολες φάσεις.\nΑφήνουμε παρακαταθήκη ένα έργο το οποίο ξεκίνησε με τις καλύτερες προϋποθέσεις και με υψηλές προοπτικές, διεκόπη δε αιφνιδίως χωρίς δική μας υπαιτιότητα και ευθύνη.\nΎστερα από πολύχρονες και επίπονες προσπάθειες είχαμε εξασφαλίσει τα ακόλουθα:\n- Τις απαραίτητες άδειες κατασκευής του Νέου Γηπέδου του Παναθηναϊκού\n- Την εξασφάλιση χρηματοδότησης από σύμπραξη τραπεζών με συμφωνημένους οικονομικούς όρους\n- Την οριστική και αμετάκλητη απόφαση της Ολομέλειας του ΣτΕ με την οποία κρίθηκε απολύτως συνταγματικό το Νέο Γήπεδο\n- Τον σχεδιασμό της εμπορικής ανάπτυξης του γηπέδου με κλεισμένες εμπορικές συμφωνίες γεγονός που καθιστούσε το έργο βιώσιμο και αυτοχρηματοδοτούμενο, με προφανή οφέλη για τα μελλοντικά έσοδα της ομάδας.\n- Μια άρτια ομάδα τεχνικού σχεδιασμού, μάρκετινγκ και λειτουργίας του γηπέδου με τη συμβολή και τη συμμετοχή διακεκριμένων εταιρειών από το εξωτερικό\n- Την απόλυτη στήριξη της UEFA η οποία ενέκρινε τα σχέδια και ενέταξε το Νέο Γήπεδο στην ανώτερη κατηγορία αξιολόγησης, την κατηγορία ELITE.\n- Την υλοποίηση του έργου από μεγάλη τεχνική εταιρεία η οποία έχει έτοιμες τις μελέτες εφαρμογής και έχει πραγματοποιήσει ήδη προχωρημένες εργασίες εργοταξίου και εργασίες εκσκαφών\nΘεωρώ χρέος μου να ευχαριστήσω τον κ. Γιάννη Β. Βαρδινογιάννη για την τιμή που μου έκανε και την εμπιστοσύνη που μού έδειξε όλα αυτά τα χρόνια, αναθέτοντας μου την ευθύνη του έργου. Κυρίως τον ευχαριστώ για την αμέριστη στήριξή του και καταλυτική παρέμβασή του σε κρίσιμες στιγμές του έργου.\nΕπιπλέον να ευχαριστήσω όλους τους συνεργάτες που συμμετείχαν στην ομάδα εργασίας και αντεπεξήλθαν πλήρως πολλές φορές σε έκτακτες και αντίξοες συνθήκες.\nΕύχομαι ολόψυχα σύντομα να συνεχιστεί το έργο, ώστε ο Παναθηναϊκός να αποκτήσει το σπίτι που του αξίζει.


ΘΡΑΚΩΝ ΑΜΝΟΣ: Άνοιξε η αίτηση Α21 για το επίδομα τέκνων του ΟΓΑ\nΆνοιξε η αίτηση Α21 για το επίδομα τέκνων του ΟΓΑ\nΟι δικαιούχοι μπορούν μετά την υποβολή του Ε1 να συμπληρώσουν την αίτηση του Α21 στο taxisnet.\nΗ πρώτη δόση για το οικογενειακό επίδομα δόθηκε στις 8/4 σε 693.000 δικαιούχους ως προκαταβολή με βάση τα περσινά στοιχεία του Α21 χωρίς να απαιτείται νέα αίτηση. Τώρα όμως όσοι πήραν την προκαταβολή αλλά και όσοι είναι νέοι δικαιούχοι θα πρέπει να υποβάλλουν αίτηση Α21 ώστε να λάβουν τις επόμενες δόσεις αλλά και να μην κληθούν να επιστρέψουν την προκαταβολή που έλαβαν πριν από λίγες ημέρες.\nΑς δούμε όμως ποιοι είναι οι δικαιούχοι για φέτος αλλά και αναλυτικές οδηγίες για την συμπλήρωση της αίτησης Α21 του ΟΓΑ\nΗ αίτηση – υπεύθυνη δήλωση (έντυπο Α21) συμπληρώνεται και υποβάλλεται ηλεκτρονικά από τον δικαιούχο μέσω του περιβάλλοντος taxisnet (www.gsis.gr ), αφού έχει υποβληθεί οριστικά η δήλωση φορολογίας εισοδήματος (Ε1).\nΟικογένειες που δικαιούνται τα επιδόματα του ΟΓΑ\nα) Το Ενιαίο Επίδομα Στήριξης Τέκνων χορηγείται σε όλες τις οικογένειες, που έχουν από ένα εξαρτώμενο τέκνο και άνω, με βάση την κλίμακα ισοδυναμίας, το ισοδύναμο εισόδημα και την εισοδηματική κατηγορία.\nβ) Το Ειδικό Επίδομα Τρίτεκνων και Πολύτεκνων Οικογενειών καταβάλλεται στις οικογένειες με τρία και άνω εξαρτώμενα τέκνα.\nΠροϋποθέσεις χορήγησης οικογενειακών επιδομάτων\nα) Η ηλεκτρονική υποβολή του εντύπου Ε1 (Δήλωση Φορολογίας Εισοδήματος) από τον υπόχρεο της οικογένειας.\nΣημείωση: Η υποβολή του εντύπου Α21 αρχίζει την ίδια ημερομηνία που ορίζεται για την υποβολή του έντυπου Ε1 και λήγει την 15η Ιανουαρίου του επόμενου έτους. Σε περίπτωση που δεν υποβληθεί αίτηση Α21 μέχρι την ως άνω ημερομηνία, ο υπόχρεος καθίσταται μη δικαιούχος.\nΤα νέα οικογενειακά επιδόματα δικαιούνται\nα) Οι Έλληνες πολίτες\nγ) Οι πολίτες κρατών-μελών της Ευρωπαϊκής Ένωσης που διαμένουν μόνιμα στην Ελλάδα και διαθέτουν βεβαίωση εγγραφής πολίτη της ΕΈ.\nστ) Οι πολίτες τρίτων χωρών που διαμένουν νόμιμα και μόνιμα στην Ελλάδα (κάτοχοι άδειας διαμονής σε ισχύ) και είναι γονείς τέκνων ελληνικής υπηκοότητας.\nζ) Οι ανιθαγενείς, των οποίων το καθεστώς παραμονής στην Ελλάδα διέπεται από τις διατάξεις της Σύμβασης του 1954 για το Καθεστώς των Ανιθαγενών (ν. 139/1975, Α 176),\nη) Οι δικαιούχοι του ανθρωπιστικού καθεστώτος,\nΣΗΜΕΙΩΣΗ 1η : Ο Αλλογενής, δηλ. ο υπήκοος που είναι κάτοχος δελτίου ομογενούς από τη σύζυγό του, η οποία είναι κάτοχος δελτίου ομογενούς λόγω Ελληνικής καταγωγής, για να δικαιωθεί τα επιδόματα θα πρέπει τα τέκνα να έχουν αποκτήσει την ελληνική υπηκοότητα.\nΣΗΜΕΙΩΣΗ 2η: Ο πολίτης τρίτης χώρας δικαιούται τα επιδόματα, εφόσον την τελευταία δεκαετία διαμένει μόνιμα στη Ελλάδα, είναι κάτοχος άδειας διαμονής σε ισχύ και τα τέκνα του έχουν αποκτήσει την ελληνική υπηκοότητα. Δείτε επίσης Μέσα στο μήνα από τον ΟΓΑ οι εκκρεμότητες για τα οικογενειακά επιδόματα Δείτε τον οδηγό του ΟΓΑ για το Α21.\nΑναρτήθηκε από ΘΡΑΚΩΝ ΑΜΝΟΣ στις 12:27 π.μ.


Εβραίοι | ΑΠΟΨΕΙΣ\nPosted on 5 Απριλίου, 2009. Filed under: 4η Αγούστου, Ακροδεξιά, Εβραίοι, Νεοφασίστες, Πλεύρης Κ. |\nΠραγματικά δεν γνωρίζαμε τον νόμο. Και θυμάμαι ότι τον ψάχναμε (μετά τη δίωξη Πλεύρη με τον αντιρατσιστικό νόμο 929/79) στο site του Δικηγορικού Συλλόγου». Αυτή την απάντηση έδωσε ο βουλευτής Θάνος Πλεύρης (και νωρίτερα ο πατέρας του Κ. Πλεύρης) στην ερώτηση του εφέτη αν «γνώριζε τον νόμο όταν συνέγραφε το βιβλίο».\nΒέβαια αν κάποιος είχε το κουράγιο να διαβάσει τις 1.400 σελίδες μίσους του βιβλίου του Πλεύρη («Εβραίοι, όλη η αλήθεια») θα ήξερε ότι σε δύο σελίδες έχει συμπεριληφθεί το πλήρες κείμενο του νόμου! Πατέρας και γιος είπαν ψέματα στο δικαστήριο. Αλλά αυτό δεν αναδείχθηκε.\nΕυτυχώς (;), μετά την αθώωση Πλεύρη, αναδείχθηκε (κυρίως στο εξωτερικό) το σκοτεινό πρόσωπο του αντισημιτισμού στη χώρα μας. Ιστορικά, πολιτικά και κοινωνικά. Με δεκάδες άρθρα και ανακοινώσεις σε μεγάλες εφημερίδες. Και με προσφυγή κατά της χώρας μας στον ΟΑΣΕ, όπου προεδρεύει η κ. Ντόρα Μπακογιάννη.\nΠολλοί θα χαρακτήριζαν (αν δεν έχουν θρηνήσει νεκρούς και αν δεν έχουν υποστεί μια -διαχρονική- καθημερινότητα υπόγειου αντισημιτισμού) ως περιθωριακές γραφικότητες τα όσα εμετικά παραθέτει ο Πλεύρης στο βιβλίο του. Αλλωστε, έχει ξανασυμβεί στο παρελθόν. Οταν ο Βρετανός και ο Γάλλος πρωθυπουργός πίστευαν (συμφωνία του Μονάχου) ότι ο Χίτλερ θα σταματούσε στην Τσεχία. Κι ότι ο Χίτλερ (τότε) ήταν ένας γραφικός που κατέφευγε σε θεατρινίστικες εκρήξεις που κυρίως αποσκοπούσαν σε εσωτερική κατανάλωση και βεβαίως στην άρση των ακραίων (σε βάρος της Γερμανίας) όρων ειρήνης του Α΄ Παγκοσμίου Πολέμου. Βέβαια, ο Πλεύρης δεν είναι Χίτλερ. Ούτε και θα μπορούσε να γίνει. Η υψηλότερη «δημόσια» θέση που κατάφερε στη ζωή του ήταν σύμβουλος του αρχιχουντικού Ιωάννη Λαδά. Και «καθηγητής» σε στρατιωτικές σχολές της Χούντας.\nΠάντως, το όνομά του είναι περισσότερο συνδεδεμένο με την πρόσφατη ιταλική ιστορία παρά με την ελληνική: Στις 12 Δεκεμβρίου 1969 βόμβα νεοφασιστών σκορπίζει τον τρόμο και τον θάνατο στο Μιλάνο. Λίγα χρόνια μετά, ο εφέτης ανακριτής Guido Salvini αναζητώντας την άκρη θα συντάξει έναν κατάλογο από 124 άτομα, μέλη της λεγόμενης «Μαύρης Διεθνούς», με τα οποία βρίσκονταν σε επαφή κορυφαίοι Ιταλοί νεοφασίστες. Ανάμεσά τους έξι Ελληνες: ο Τηλέμαχος Κομπής ή Κομπές (στέλεχος της οργάνωσης «4η Αυγούστου» που είχε ιδρύσει ο Πλεύρης), ο Ανδρέας Δενδρινός υπαρχηγός του Πλεύρη και δεξί του χέρι στην περίοδο της Χούντας στον Λαδά, ο Μηνάς Μηνασσιάν επίσης στέλεχος της «4ης Αυγούστου», ο Δημήτριος Ναστούλης ο οποίος είχε φυλακιστεί για τη συμμετοχή του στη νεοφασιστική Ordine Nuovo, ο Σπυρίδων Σταθόπουλος επίσης μέλος της οργάνωσης του Πλεύρη. Και βέβαια στη θέση 98 φιγουράρει το όνομα του Κ. Πλεύρη.\n(Το συγκεκριμένο έγγραφο-ντοκουμέντο προέρχεται από έρευνα του συγγραφέα Νίκου Κλειτσίκα. Από την ίδια έρευνα προέκυψε και μια σειρά άλλων ντοκουμέντων για τις επαφές του Πλεύρη την περίοδο της Χούντας και των σχέσεών του με Ιταλούς νεοφασίστες).\nΩστόσο, το παρελθόν του συγκεκριμένου ανθρώπου δεν εμπόδισε τη συνεργασία του με τον Γιώργο Καρατζαφέρη και βέβαια τη συμμετοχή του (όχι πολύ παλαιότερα) σε τηλεοπτικά παράθυρα. Η «γραφικότητα» στη συγκεκριμένη περίπτωση ξεπλένει ένα ιδιαίτερα βαρύ παρελθόν. Και βολεύει.\nΜερικές από τις απόψεις του, όπως αυτές διατυπώνονται στο τελευταίο βιβλίο του:\n– «Ετσι θέλουν οι Εβραίοι. Διότι μόνον έτσι καταλαβαίνουν: εντός 24 ωρών και εκτελεστικό απόσπασμα»\n– «Εβραίος και άνθρωπος είναι έννοιες αντιφατικές δηλαδή η μία αποκλείει την άλλη»\n– «…Η όλη των εγκληματική συμπεριφορά δικαιολογεί τας πράξεις των Ναζί εναντίον των, και κάτι περισσότερον. Τας δικαιώνει»\n– «…Η ιστορία της ανθρωπότητος θα καταλογίση στον Αδόλφο Χίτλερ τα εξής: Δεν απήλλαξε, ενώ ηδύνατο την Ευρώπη από τους Εβραίους»\n– «…Τους καταφρονούμε διά την ηθικήν των, διά την θρησκείαν των, διά τας πράξεις των, που όλα μαζί αποδεικνύουν ότι είναι υπάνθρωποι»\n– «…δεν μπορώ να ανέχομαι τους δολοφόνους, ληστάς, βιαστάς, παράσιτα, διαφθορείς… της ελεεινής Εβραΐλας να συκοφαντούν τους υπερόχους Εθνικοσοσιαλιστάς»\nΑυτές οι ενδεικτικές απόψεις κρίθηκαν από το Εφετείο -όπως αναφέρουν σε ανακοινώσεις τους η «Αντιναζιστική Πρωτοβουλία» και το ελληνικό τμήμα του «Παρατηρητηρίου του Ελσίνκι» – ότι δεν προτρέπουν σε άσκηση βίας εναντίον συγκεκριμένης ομάδας Ελλήνων πολιτών.\nΠερισσότερο συζητήθηκε στο δικαστήριο το Ταλμούδ (λες και είναι εύκολη και απλή υπόθεση να μιλήσει κανείς για το Ταλμούδ των χιλιάδων πηγών, σελίδων και ερμηνειών), όταν όπως φάνηκε δεν είχε γίνει καν προσεκτική ανάγνωση του ίδιου του βιβλίου.\nΠολλοί -κάθε άλλο παρά ανεκτικοί στις απόψεις του Πλεύρη- χαρακτήριζαν πριν από μήνες ως λάθος κίνηση την παραπομπή του σε δίκη. Τα κυριότερα επιχειρήματα ήταν δύο: ότι η Δημοκρατία δεν απαγορεύει βιβλία και πως σε περίπτωση αθώωσης θα είχαμε (όπως αποδείχθηκε τώρα) ένα πολύ αρνητικό προηγούμενο.\nΤην καλύτερη απάντηση σ’ αυτόν τον (πάντως εύλογο και αξιοπρόσεκτο) σκεπτικισμό την έδωσε ο Αμος Οζ: «Ολοι είμαστε υπέρ της ειρήνης. Αλλά μπορεί να έρθει η ώρα που θα χρειαστεί η Δημοκρατία να πολεμήσει. Αν δεν το είχε κάνει το 1940, ποια θα ήταν σήμερα η εικόνα της Ευρώπης;»\nΣήμερα, σ’ αυτή τη χώρα που αρνήθηκε (κι αρνείται) να συζητήσει για τον αντισημιτισμό της, δεν έχουμε άλλη επιλογή από το να είμαστε όλοι «Εβραίοι». Γιατί όσοι πιστεύουν αυτά που γράφει ο Πλεύρης δεν είναι γραφικοί, αλλά επικίνδυνοι. Ηταν και είναι. Και αυτό δεν το πλήρωσε κανένας συγγενής του Πλεύρη, αλλά έχω υπόψη μου τους συγγενείς μερικών δεκάδων χιλιάδων συμπολιτών μας. Και το 1943 αλλά και το 1931 όταν κάηκε από εθνικιστές της 3Ε η εβραϊκή συνοικία Κάμπελ της Θεσσαλονίκης και το 1917 όταν πάλι από πυρκαγιά εκδιώχθηκαν εκτός κέντρου οι Εβραίοι της Θεσσαλονίκης, αλλά και μετά τον πόλεμο: Οταν ο Μαξ Μέρτεν, καταδικάστηκε μεν στην Ελλάδα αλλά εκδόθηκε στη Γερμανία για να ζήσει μια ελεύθερη και πλούσια ζωή, έχοντας καταστρέψει 70.000 Εβραίους της Θεσσαλονίκης.\nΝίκου Κλειτσίκα, Andrea Speranzoni, «Φαινόμενα Τρομοκρατίας», Αθήνα 2003, εκδ. Προσκήνιο – Αγγελος Σιδεράτος\nΦραγκίσκης Αμπατζοπούλου, «Ο Αλλος εν διωγμώ», Αθήνα 1998, εκδ. Θεμέλιο\nΣουκρού Ιλιτσάκ, «Ο Εβραϊκός σοσιαλισμός στην Οθωμανική Θεσσαλονίκη» (στο «Ελληνες και Εβραίοι εργάτες στη Θεσσαλονίκη των Νεότουρκων»), Γιάννενα 2004, εκδ, Ισνάφι\nΔημοσθένη Δώδου, «Οι Εβραίοι της Θεσσαλονίκης στις εκλογές του Ελληνικού Κράτους (1915-1936)», Αθήνα 2005, εκδ. Σαββάλας\nΓκύντερ Ανταμς, «Εμείς οι γιοι του Αϊχμαν», Αθήνα 2005, εκδ. Εστία\nTου Τακη Καμπυλη, Η ΚΑΘΗΜΕΡΙΝΗ, 05/04/2009


Ο Φάρος της Θεσσαλονίκης που έχει αποκοπεί από τη στεριά\nΚυριακή, 10 Δεκεμβρίου 2017 12:40\nphoto by Γιώργος Χατζησπύρου - www.aerialphotos.gr\nΟ δυτικός Θερμαϊκός κόλπος είναι ένα από τα σημαντικότερα οικοσυστήματα της Ελλάδας, με πληθώρα λιμνοθαλασσών, εκβολών ποταμιών, ελών και αλυκών. Εκεί βρίσκεται το δέλτα του ποταμού Αξιού, η λιμνοθάλασσα Καλοχωρίου, ο υγρότοπος της Νέας Αγαθούπολης και το δέλτα του ποταμού Αλιάκμονα.\nΜυδοκαλλιέργειες Χαλάστρας - photo by Λία Παπαδράγκα\nΧάρη στη μεγάλη οικολογική σημασία της, η περιοχή αυτή έχει ενταχθεί στο δίκτυο οικολογικών περιοχών της Ευρώπης Natura 2000. Παράλληλα, προστατεύεται από τη Διεθνή Σύμβαση Ραμσάρ για τους υγροτόπους, ενώ το μεγαλύτερο τμήμα αυτής της προστατευόμενης περιοχής έχει ανακηρυχθεί Εθνικό Πάρκο.\n- Η Θεσσαλονίκη άναψε φυσικό έλατο 20 μέτρων για τα Χριστούγεννα (vid) -\nΟι επισκέπτες μπορούν να περιηγηθούν με τα πόδια και με το αυτοκίνητο σε πολλά αξιοθέατα μέσα στο Εθνικό πάρκο, όπως είναι ο Φάρος Αξιού.\nvideo by geo kok\nΟ Ραδιοφάρος, στο κατώτατο ανατολικό άκρο της εκβολής του ποταμού, σηματοδοτεί το πέρασμα από τον όρμο της Θεσσαλονίκης στα ανοιχτά του Θερμαϊκού Κόλπου. Εδώ βρίσκεται και το πιο στενό σημείο του Θερμαϊκού κόλπου, μεταξύ των ακρωτηρίων Βαρδάρης και Μεγάλο Έμβολο, στο Αγγελοχώρι, που απέχουν μόλις 5,5 χλμ. Ο φάρος αυτός κατασκευάστηκε το 1960 από τον Οργανισμό της Ελευθέρας Ζώνης και Λιμένα Θεσσαλονίκης, στο πλαίσιο ενός μεγάλου σχεδίου αποκατάστασης και εκσυγχρονισμού των εγκαταστάσεών του. Ο Ραδιοφάρος στο Δέλτα του Αξιού, με φωτοβολία επτά ναυτικών μιλίων, αντικατέστησε το 1960 τα μικρότερα πλωτά «φαναράκια» που οδηγούσαν μέχρι τότε τους ναυτικούς σε ασφαλές επίνειο. Είναι ένας από τους πιο σημαντικούς φάρους για την ασφάλεια της ναυσιπλοΐας στη Βόρεια Ελλάδα.\nΜέχρι τις αρχές της δεκαετίας του ΄90 οι φαροφύλακες ζούσαν στον φάρο του Αξιού με τις οικογένειές τους, αφού η τεχνολογία της εποχής δεν τους επέτρεπε να απουσιάζουν. Ωστόσο, καθώς πλέον η λειτουργία του Φάρου έχει αυτοματοποιηθεί, δεν είναι απαραίτητη η τακτική παρουσία φαροφύλακα με αποτέλεσμα να μην συντηρείται ο δρόμος –στην ουσία μία στενή λωρίδα γης μέσα στη θάλασσα- και η πρόσβαση πλέον είναι δυνατή μόνο με σκάφος.\nΜε πληροφορίες από http://axiosdelta.gr\nΠροηγούμενο Καλαμάτα: Αυτή η πόλη της Πελοποννήσου σίγουρα θα σας εκπλήξει (vid)\nΕπόμενο Ο Μαραθώνιος του Σινικού Τείχους: Ο πιο εντυπωσιακός αγώνας του κόσμου (vid & photo)


Ο υπουργός Άμυνας των ΗΠΑ έφθασε στην Κιργιζία - Ειδήσεις - Πολιτική - Η Φωνή της Ρωσίας\n13 Μαρτίου 2012, 15:24 0\nΣτην Κιργιζία ο υπουργός προτίθεται να έχει σειρά συναντήσεων με τις τοπικές Αρχές, αλλά ακριβές πρόγραμμα της επίσκεψης δεν υπάρχει ακόμη. Στο υπουργείο Άμυνας της Κιργιζίας προς το παρόν δεν σχολιάζουν καθόλου την επίσκεψη του υψηλόβαθμου Αμερικανού αξιωματούχου. Οι τοπικοί αναλυτές θεωρούν ότι η επίσκεψη θα μπορούσε να είναι απρόσμενη για την κιργιζιανή πλευρά και ότι θέμα των συζητήσεων στις συναντήσεις να είναι η αμερικανο-κιργιζιανή στρατιωτική συνεργασία.\nΣτο έδαφος της Κιργιζίας είναι εγκατεστημένο το αμερικανικό Κέντρο Τράνζιτ Μεταφορών, η πρώην αεροπορική βάση «Μανάς», βασικός μεταφορικός κόμβος εφοδιασμού των στρατευμάτων του ΝΑΤΟ στο Αφγανιστάν. Στις αρχές Μαρτίου ο πρόεδρος της Κιργιζίας δήλωσε ότι από το 2014 στο έδαφος της Κιργιζίας δεν θα υπάρχουν στρατιωτικές εγκαταστάσεις των ΗΠΑ.\nΚόσμος, ΕΣΣΔ, ΝΑΤΟ, Κιργιστάν, υπουργός, Πανέτα, Πολιτική


«Να μην το πάθουν άλλοι» - Ζητούν ευθύνες συγγενείς των οκτώ με την επέμβαση καταρράκτη - Omega LIVE\nHome > Κύπρος > «Να μην το πάθουν άλλοι» - Ζητούν ευθύνες συγγενείς των οκτώ με την επέμβαση καταρράκτη\n«Να μην το πάθουν άλλοι» - Ζητούν ευθύνες συγγενείς των οκτώ με την επέμβαση καταρράκτη\nΑπογοήτευση και πόνο εκφράζουν συγγενείς των οκτώ ασθενών που χειρουργήθηκαν για καταρράκτη και παρουσίασαν σοβαρές επιπλοκές λόγω προσβολής από πολυανθεκτικό στέλεχος ψευδομονάδας και νοσηλεύονται σε σοβαρή κατάσταση.\nΓια το περιστατικό μίλησε στην εκπομπή ΕΝΗΜΕΡΩΣΗ ΤΩΡΑ, ο Πατήρ Ραφαήλ Μισιαούλης συγγενής ενός από τους οκτώ ασθενείς που υποβλήθηκαν στην εγχείριση.\nΟ Πατήρ Ραφαήλ ανέφερε: «Εκφράζω την ανησυχία μου τον πόνο και τον προβληματισμό μου. Θα μιλήσω προσωπικά για τη γιαγιά μου. Την Τρίτη έγινε η επέμβαση, επέστρεψε στο σπίτι ήταν όλα καλά. Τετάρτη όταν ξαναπήγε να τη δει ο γιατρός, ο γιατρός ανησύχησε γιατί εντόπισε την μόλυνση και την έστειλε στο Πάνθεο στη Λεμεσό, όπου οι γιατροί εκεί έδωσαν και δίνουν μάχες ακόμα.\nΈκαναν δεύτερη επέμβαση την Πέμπτη. Μετά από τρεις μέρες που πηγαινοέρχονταν τους έκαναν εισαγωγή στο Μακάρειο Νοσοκομείο το Σάββατο. Οι τέσσερεις χθες βράδυ έκαναν εισαγωγή στο Γενικό Νοσοκομείο Λευκωσίας μεταξύ αυτών και η γιαγιά μου.\nΕίμαστε πολύ απογοητευμένοι για αυτή την ταλαιπωρία που περνούν οι συγγενείς μας. Δεν ζητούμε ούτε εκδίκηση, ούτε έχουμε σκοπό να εκμεταλλευτούμε καμία κατάσταση. Πρόθεση μας είναι να ληφθούν μέτρα για να μην ξαναγίνει σε κανένα κάτι τέτοιο».\nΤην ίδια ώρα ο Πατήρ Ρφαήλ μίλησε για το πότε αντιλήφθηκαν το πρόβλημα, επισημαίνοντας ότι :\n« Η ίδια δεν μας είπε κάτι. Ο γιατρός μας το είπε την Τετάρτη μια μέρα μετά την επέμβαση που πήγε για να την δει και εκεί άρχισε η αντίστροφη μέτρηση. Δεν πείθομαι με το Δελτίο Τύπου του Απολλώνειου Νοσοκομείου. Τι σημαίνει ατυχείς επιπλοκές ; Μία να καταλάβω, δύο να καταλάβω. Οκτώ; Και είναι ατυχής επιπλοκή αυτό; Συγγνώμη αλλά δεν πείθομαι.\nΕγώ είμαι πεπεισμένος ότι υπάρχει ανθρώπινο λάθος ή λανθασμένες πρακτικές. Πρέπει να αποδοθούν οι ευθύνες για να μην επαναληφθούν τέτοια. Πρέπει να αποκατασταθεί η αλήθεια, τα υπόλοιπα θα τα αναλάβουν οι νομικοί σύμβουλοι . Το μόνο σίγουρο είναι ότι δεν θα μείνει η υπόθεση χωρίς νομικές ενέργειες.\nΜειωμένη όραση ή και τύφλωση για τους οκτώ με καταρράκτη, λέει ο Πρόεδρος της ΟΕΚ\nΟ πάτερ Ραφαήλ μίλησε και για την κατάσταση της υγείας της γιαγιάς του αναφέροντας ότι βλέπει σκιές, σύμφωνα και με τα λεγόμενα του γιατρού χωρίς να ξέρουν αυτό που θα καταλήξει.\nΠαρέμβαση για το θέμα έκανε και ό διευθυντής του Μακάρειου Νοσοκομείου, Ανδρέας Νεοφύτου. Συγκεκριμένα δήλωσε: Αγωνιζόμαστε για να έχουμε το καλύτερο αποτέλεσμα. Ανοίξαμε αμέσως την οφθαλμολογική κλινική, κινητοποιήθηκαν οι πάντες επειδή αυτό το μικρόβιο ήταν πολυανθεκτικό. Κινητοποιηθήκαμε παγκόσμια να εντοπίσουμε τέτοιες περιπτώσεις και είχαμε ευτυχώς διάφορους συναδέλφους ανά το παγκόσμιο που μας είχαν εισηγηθεί ένα αντιβιοτικό . Ευτυχώς ήταν ευαίσθητο το μικρόβιο και ξεκίνησε άμεσα η αγωγή το πρωί του Σαββάτου. Αμέσως ενεργοποιήθηκε όλο το Μακάρειο Νοσοκομείο για να γίνει η αντιμετώπιση . Παράλληλα, σημείωσε: «Είμαστε σε ένα κάλο σημείο διότι ταυτοποιήθηκε».\nΤην ίδια ώρα με ανακοίνωση τους οι Οργανωμένοι Ασθενείς ζητούν απόδοση ευθυνών


Ζέεντορφ: «Ίντερ και Μίλαν τα φαβορί στη Serie A» - Sportsking.gr\nΖέεντορφ: «Ίντερ και Μίλαν τα φαβορί στη Serie A»\nΟ Κλάρενς Ζέεντορφ βλέπει μια δυνατή κούρσα στη φετινή Serie A με μονομάχους τις δύο ομάδες τις οποίες υπηρέτησε στο παρελθόν, την Ίντερ και τη Μίλαν.\nΈχει φάει τα γήπεδα της Serie A με το… κουτάλι. Έζησε μοναδικές στιγμές στο Μιλάνο αγωνίζομενος και στις δύο ομάδες της πόλης της Βόρειας Ιταλίας. Ο Κλάρενς Ζέεντορφ έχει κάθε λόγο να παραθέτει την άποψη του για τα όσα συμβαίνουν στο καμπιονάτο. Ο παλαίμαχος Ολλανδός ποδοσφαιριστής σε συνέντευξη που παραχώρησε αναφέρθηκε εκτενώς στις δύο ομάδες του Μιλάνο.\nΊντερ και Μίλαν για τον 45χρονο άλλοτε μέσο έχουν τον πρώτο λόγο στο φετινό πρωτάθλημα. Ο Ζέεντορφ βλέπει αυτές τις δύο να κυνηγούν μέχρι τέλους την κούπα με τη Γιουβέντους να μην μπορεί να τους ακολουθήσει. Όσον αφορά τους Ζλάταν και Ζιρού τόνισε πως δεν παίζει ρόλο η ηλικία. Το σημαντικότερο είναι σε τι φυσική κατάσταση βρίσκεται αποκαλύπτωντας πως και ο ίδιος στα 34 ήταν καλύτερος απ’ ό,τι στα 26 του.\nΑναφορά έγινε και στον άλλοτε συμπαίκτη του και νυν αθλητικό διευθυντή της Μίλαν, Πάολο Μαλντίνι. «Η Μίλαν χτίζει κάτι στέρεο με νέους και έμπειρους ποδοσφαιριστές. Ο Πάολο σκέφτεται με τον ίδιο τρόπο που σκέφτομαι και γω. Μιλάμε μερικές φορές μεταξύ μας. Η Μίλαν βρίσκεται σε πολύ καλά χέρια» ανέφερε στην Tuttosport.\nΖέεντορφ: Η Γιουβέντους κάνει… κοιλιά, Ίντερ και Μίλαν τα φαβορί\n«Ποτέ μου δεν πίστευα στην ηλικία. Ναι υπάρχει η ηλικία αλλά υπάρχει και σωστός τρόπος ζωής και η γυμναστική. Είχα καλύτερα αποτελέσματα στα 34 μου παρά στα 26 μου. Ο Ίμπρα και ο Ζέεντορφ έχουν φροντίσει τους εαυτούς τους καθ’ όλη τη διάρκεια της καριέρας τους. Είναι σε πολύ κατάσταση και μπορούν να βοηθήσουν τα μέγιστα την ομάδα τους» ανέφερε ο 45χρονος.\nΤέλος αναφέρθηκε στην κούρσα του φετινού ιταλικού πρωταθλήματος βάζοντας στις πρώτες θέσεις της ομάδες του Μιλάνο, Ίντερ και Μίλαν. «Θα είναι μια ισορροπημένη χρονιά. Η Ίντερ και η Μίλαν έχουν το κάτι παραπάνω. Θα έχει ενδιαφέρον να δούμε πως η Μίλαν θα καταφέρει να συνδυάσει πρωτάθλημα και Ευρώπη. Η Γιουβέντους δείχνει να συνεχίζει να κάνει κοιλιά. Έχει κορεστεί με τόσους τίτλους όλα αυτά τα χρόνια».


Προκειμένου να σύρει την εργατική τάξη σε στάση αναμονής, ο ΣΕΒ για άλλη μια φορά επέλεξε την προσφιλή του μέθοδο του «διαλόγου» και πλασάρεται ως μια δύναμη που δήθεν συν-διαλέγεται και συζητά. Στην πραγματικότητα, όμως, δεν κάνει ούτε μισό πόντο από τις θέσεις του. Την αξίωσή του, δηλαδή, να ενισχύσει με κάθε τρόπο και κάθε μέσο την ανταγωνιστικότητα των μεγάλων επιχειρήσεων σε βάρος της εργατικής τάξης και των λαϊκών στρωμάτων. Πρόκειται για ένα διάλογο σημαδεμένο, που μόνο απώλειες προδιαγράφει για τους εργάτες. Γιατί η «εργασιακή ειρήνη» και η «συνεργασία», στα οποία ομνύουν σήμερα διάφοροι, θα οδηγούσαν σε αφοπλισμό το εργατικό κίνημα, σε κατάσταση δηλαδή που μόνο κέρδη θα έφερνε στη μεγαλοεργοδοσία.\nΘυσία στην ανταγωνιστικότητα\nΟι θέσεις του ΣΕΒ, όπως και αν επιδιώκει να τις καμουφλάρει, είναι άκρως επικίνδυνες για τους εργάτες. Ιδού τι ζητάει να συζητήσουν και να αποδεχτούν οι εργαζόμενοι:\n«Προτάσεις για την άρση των εμποδίων στην ανταγωνιστικότητα των επιχειρήσεων, που υπέρμετρα επιβαρύνουν το μη μισθολογικό κόστος και οδηγούν σε συρρίκνωση της επιχειρηματικότητας και αύξηση της ανεργίας» (δηλαδή ζητάει ευθέως κι άλλη μείωση των ασφαλιστικών εισφορών κι άλλη μείωση της φορολογίας του κεφαλαίου).\nΤο ζήτημα της προσαρμογής του μέσου κόστους εργασίας σε επιχειρήσεις που σήμερα κινδυνεύουν από τη διαρκώς οξυνόμενη κρίση, με έμφαση στις «ευγενείς» συμβάσεις που προβλέπουν αμοιβές 20% έως 100% πάνω από την ΕΓΣΣΕ 2010 και περιλαμβάνουν πολλαπλά πρόσθετα επιδόματα και παροχές (δηλαδή μείωση των μισθών ώστε να πέσουν όλοι στο επίπεδο του κατώτερου της γενικής σύμβασης, εξαφάνιση των επιδομάτων).\nΚαι επειδή καταλαβαίνει ότι τα παραπάνω είναι «κόκκινο πανί» για την εργατική τάξη, συνοδεύει τις προκλητικές αξιώσεις του με το καρότο. Λέει, λοιπόν, ότι «Στο πλαίσιο αυτό...» ο ΣΕΒ θα ήταν έτοιμος να προωθήσει μέτρα όπως: Η κατάργηση της διάταξης για τη μείωση των κατώτατων μισθών κατά 22% και η επαναφορά της διάρκειας της μετενέργειας στους 6 μήνες, από 3 που ορίστηκε με τους τελευταίους νόμους. Ηδη σ' αυτό το σημείο δε λέει κουβέντα για τη μείωση κατά 32% στους μισθούς των εργαζομένων κάτω των 25 χρόνων που είναι και ο κεντρικός στόχος εκμετάλλευσης.\nΠροτάσεις φαρμάκι για τους εργάτες\nΑς δούμε αναλυτικά, τι δε λέει ο ΣΕΒ:\nΠρώτον, ότι οι ίδιοι οι βιομήχανοι εφαρμόζουν εκτεταμένα τη μείωση των μισθών, καταγγέλλουν τις ισχύουσες συλλογικές συμβάσεις πριν τη λήξη τους και πιέζουν για την υπογραφή συμβάσεων με πολύ χαμηλότερους μισθούς. Επιπλέον ακόμα και εκεί που τα συνδικάτα πιέζουν για συμβάσεις, που θα γίνονται σεβαστά τα εργασιακά δικαιώματα, όχι μόνο αρνούνται να υπογράψουν, αλλά πολλές φορές δεν προσέρχονται για συζήτηση. Ακόμα όμως και σε αυτήν την ανάξια σχολιασμού πρόταση, οι βιομήχανοι αναφέρονται μόνο στους «μόνιμα απασχολούμενους», αφήνοντας απ' έξω όλους τους υπόλοιπους εργαζόμενους με ευέλικτες μορφές εργασίας που αμείβονται βάσει του κατώτερου και επιμελώς δεν αναφέρονται στις μειώσεις μισθών κατά 32% στους εργαζόμενους κάτω των 25 ετών. Ειδικά το τελευταίο είναι κεφαλαιώδες ζήτημα για τους εργάτες. Γιατί με αυτό τον τρόπο εξασφαλίζεται ότι οι νέοι εργαζόμενοι θα δουλεύουν σε συνθήκες πραγματικής σκλαβιάς με μισθούς των 411 ευρώ. Πολύ περισσότερο, που ακόμα και για το ζήτημα του κατώτερου μισθού υπάρχουν εργοδοτικές οργανώσεις που θέτουν ζήτημα όχι απλώς μείωσής του, αλλά και κατάργησής του, όπως αξιώνει ο ΣΕΤΕ (μεγαλοξενοδόχοι).\nΔεύτερον, ίδιας αξίας είναι και η πρόταση για 6μηνη διάρκεια της μετενέργειας αντί της 3μηνης. Και αυτό γιατί η βασική ανατροπή στο καθεστώς των κλαδικών συμβάσεων δεν είναι η διάρκεια της μετενέργειας, αλλά το γεγονός ότι μετά το πέρας της μετενέργειας οι όροι των κλαδικών συμβάσεων καρατομούνται και όσον αφορά το μισθό συρρικνώνεται δραματικά. Επιπλέον δεν υπάρχει πλέον συλλογική προστασία των εργαζομένων και ανοίγει ο δρόμος για ατομικές συμβάσεις, με πολύ χειρότερους όρους που ήδη οι βιομήχανοι επιβάλλουν ευρέως.\nΤρίτον, ο ίδιος ο ΣΕΒ ομολογεί στην επιστολή του ότι πέραν της μείωσης του μη μισθολογικού κόστους, αυτό που τον «καίει» είναι η μείωση όλων των συμβάσεων που βρίσκονται άνω του 20% σε σχέση με τους μισθούς της Εθνικής Γενικής Συλλογικής Σύμβασης, τις οποίες μάλιστα προκλητικά τις χαρακτηρίζει και «ευγενείς». Οι βιομήχανοι, οι τραπεζίτες, οι εφοπλιστές, οι μεγαλοξενοδόχοι και οι μεγαλέμποροι εποφθαλμιούν το «φιλέτο». Τους μισθούς που αφορούν τουλάχιστον 2 εκατομμύρια εργαζόμενους και που βρίσκονται άνω της ΕΓΣΣΕ.\nΤέταρτον, θέλει να παραμείνουν σε ισχύ οι εξίσου καταστροφικές διατάξεις που δεν επιτρέπουν την υποχρεωτική επέκταση των συμβάσεων σε όλο τον κλάδο, τη μονομερή προσφυγή των συνδικάτων στη διαιτησία και επιπλέον όλο το πλέγμα των ευέλικτων σχέσεων εργασίας, που διαμορφώθηκε μάλιστα πολύ πριν τα μνημόνια.\nΓι' αυτό η πρόσκληση του ΣΕΒ, όπως αποτυπώθηκε στην επιστολή του προέδρου του Δασκαλόπουλου, προς τις άλλες οργανώσεις, «...να σχεδιάσουμε από κοινού και έγκαιρα την επόμενη μέρα των εργασιακών σχέσεων...» δεν είναι πρόσκληση σε διάλογο, αλλά πτώση της εργατικής τάξης από το αεροπλάνο χωρίς αλεξίπτωτο.\nΚαι πάλι ο κοινωνικός διάλογος\nΑπέναντι σε αυτή την πρόκληση η πλειοψηφία της ΓΣΕΕ όχι μόνο δεν την απορρίπτει, αλλά δηλώνει έτοιμη να συζητήσει μετά τις εκλογές, αλλάζοντας ονομασία στο διάλογο - απάτη και ορίζοντάς τον από «κοινωνικό» ως «θεσμικό». Δηλαδή αυτός να γίνει μέσα από τις Εθνικές Επιτροπές Απασχόλησης και Κοινωνικής Προστασίας. Ομως όποιο καπέλο και αν του φορέσει, η ουσία δεν αλλάζει. Ο «διάλογος» αυτός και όλο το πλαίσιο που θέτει ο ΣΕΒ, είναι εχθρικά για τα εργατικά συμφέροντα και σαν τέτοια πρέπει να αντιμετωπιστούν από τους εργάτες. Το ίδιο όμως επικίνδυνη είναι και η θέση της παράταξης του ΣΥΡΙΖΑ, που μιλάει για προσωρινό «πάγωμα» της κατάστασης μέχρι τις εκλογές και λύση του προβλήματος μετά ...με τη νέα κυβέρνηση. Ενώ την ίδια στιγμή σε σωματεία οι δυνάμεις του μπαίνουν σε συζητήσεις και συμφωνούν σε μειώσεις μισθών, «παγώνοντας» κάθε διάθεση και σκέψη για αντίσταση.\nΑυτό όμως που απαιτείται σήμερα, δεν είναι ούτε «διάλογοι», ούτε μορατόριουμ. Αυτό που έχει ανάγκη η εργατική τάξη είναι η οργάνωση της πάλης μέσα στους χώρους δουλειάς. Η καλλιέργεια και η ζύμωση μέσα στα εργοστάσια όχι της αναμονής, του συμβιβασμού και της ηττοπάθειας, αλλά το δυνάμωμα της φλόγας της άρνησης, της αντίστασης και της ταξικής σύγκρουσης. Σύγκρουση που δε θα περιορίζεται μόνο στην κατάργηση των πρόσφατων νόμων, αλλά θα διεκδικεί μισθούς και μεροκάματα με βάση τις σημερινές διευρυμένες ανάγκες της εργατικής και λαϊκής οικογένειας. Σε κάθε περίπτωση, οι συμβάσεις και οι μισθοί, οι συντάξεις και η Κοινωνική Ασφάλιση, η δημόσια δωρεάν Υγεία και Παιδεία, η κοινωνική προστασία, τελικά η ζωή με αξιοπρέπεια, δεν θα διαφυλαχθούν στα στρογγυλά τραπέζια, ούτε αν μπούνε στο ράφι της «κυβερνώσας αριστεράς». Τα εργατικά δικαιώματα μπορεί να τα προστατέψει και να τα διευρύνει μόνο ο αγώνας των ίδιων των εργαζομένων. Καμιά κάλπη δεν πρόκειται να γεννήσει τις λύσεις. Μόνο η ταξική πάλη, η αποφασιστικότητα και η θέληση των ίδιων των εργαζομένων μπορεί να κόψει το βήχα στο κεφάλαιο, να αποτρέψει τα χειρότερα, να αποσπάσει και κατακτήσεις, να γεννήσει τη διέξοδο προς όφελός τους. Να σπρώξει τα πράγματα μπροστά, να φέρει ριζικές αλλαγές που θα απελευθερώσουν τους εργάτες και από τα μνημόνια και κυρίως από τη μαύρη σκλαβιά της μισθωτής εκμετάλλευσης.